google/wiki40b huggingface dataset:
Marko Arnautović

Landslaget

Han ble tatt ut i Østerrikes EM-tropp til EM i Frankrike 2016.
Oliver (sang fra 1979)

Melodi Grand Prix

Sangen var en av åtte som ble plukket ut til den norske finalen på NRK Marienlyst lørdag 10. februar 1979. En jury på ni fagpersoner kåret «Oliver» til vinner, og dermed ble låten Norges bidrag til den internasjonale finalen i Jerusalem 31. mars 1979. 
Utdypende artikkel: Melodi Grand Prix 1979
Etter finalen varslet Skorgan og Kruse at «Oliver» skulle utgis i de fleste europeiske land før den internasjonale finalen. Dette var første gang en norsk Melodi Grand Prix-vinner ble gitt ut i utlandet før Eurovision Song Contest. Pressen var også relativt positiv til vinnerlåten dette året. Mona Levin karakteriserte låten som en «internasjonal akseptabel melodi» og la til at «'Oliver' går rett inn i øret så man nynner med, og den må formodes å skaffe Norge flere poeng enn fjorårets bidrag til finalen».

Eurovision Song Contest

Sangen ble framført som 16. bidrag om kvelden 31. mars 1979, etter Sveriges Ted Gärdestad med «Satellit», og før Storbritannias Black Lace med «Mary Ann». Da avstermningen var ferdig, hadde «Oliver» fått 57 poeng og ble nummer 11 av 19 deltakere.
Utdypende artikkel: Eurovision Song Contest 1979

Om sangen

Anita Skorgan spilte også inn sangen. Den ble utgitt på singlen Snowflake Records CLS-1002. Sangen er et moderat up tempo-nummer, hvor jeg-personen retter seg mot en tidligere kjæreste (Hun synger at hun slo opp med ham for fire uker siden), som hun ser på et diskotek. Hun forteller at dersom han hendelsevis går forbi henne, vil hun be ham om en dans, fordi hun tror at han savner henne og er forberedt på å gi ham nok en sjanse. 
«Oliver» lå på VG-lista i ni uker i 1979 med en sjetteplass i to uker som høyeste plassering.
Universitetet i Białystok

Universitetet i Białystok (polsk Uniwersytet w Białymstoku) ble åpnet i 1997 som det trettende statlige universitet i Polen. Høyskolen fungerte opprinnelig som en gren av Universitetet i Warszawa i 29 år. Den består i dag av syv fakulteter med over 16 000 studenter og 1 300 ansatte.
A Little Mixed Up

A Little Mixed Up er et musikkalbum fra 2007 utgitt av den norske blues-/soulgruppen Billy T Band. Det var bandets debutalbum.
Laothoe

Utseende

Middelsstore til store (vingespenn 70 – 120 mm), grå svermere. Hodet er ganske lite, munndelene reduserte og antennene tydelig fjærformede. Vingene har bølgete ytterkant og flere tynne, lyse bølgete tverrstriper. Flere arter har et påfallende, rustrødt felt ved roten av bakvingen.
Larven er grønnlig med små, hvite vorter spredt utover hele kroppen.

Levevis

De voksne svermerne flyr om natten og tar ikke næring til seg. Larvene lever på osp (Populus) eller selje / pil (Salix).
American Airlines Flight 11

Flyet

American Airlines Flight 11 ble operert av en Boeing 767-223ER levert i 1987 med registreringsnummer N334AA. Flyet hadde kapasitet til 158 passasjerer, men hadde 11. september 2001 bare 81 passasjerer om bord. Kapteinen på flygningen var John Ogonowski, og Thomas McGuinness var co-pilot.
Batumi

Historie

Batumi ligger på samme sted som den tidligere greske kolonien Batis. De første moderne kildene nevner at byen var befestet i løpet av 1000-tallet. Området var da under georgisk kontroll frem til 1500-tallet, da det ble avstått til Det osmanske rike.
I 1878 ble byen avstått til Russland som følge av San Stefano-traktaten.
Etter tsarens fall rykket først tyrkiske styrker inn i april 1918, fulgt av britiske styrker i desember samme år. De britiske styrkene okkuperte Batumi frem til juli 1920.
Batumi er et populært turistmål, særlig i sommermånedene, på grunn av stranda og de mange utestedene. Byen er også kjent for sin kasinovirksomhet.

Klima

Batumi's klima er sterkt påvirket av landstrømmen fra Svartehavet og er underlagt den orografiske effekten av nærliggende åser og fjell, noe som resulterer i betydelig nedbør gjennom det meste av året, noe som gjør Batumi til den våteste byen i både Georgia og hele Kaukasus Region.
Den gjennomsnittlige årlige temperaturen i Batumi er ca. 14 ° C. Januar er den kaldeste måneden med en gjennomsnittstemperatur på 7 ° C. August er den varmeste måneden, med en gjennomsnittstemperatur på 22 ° C. Antall dager med daglige temperaturer over 10 ° C er 239.
Den leoninske mur

Den leoninske mur (italiensk: Mura Leonine) er et middelaldersk befestningsanlegg i den romerske bydel Borgo og som omfattet en stor del av Vatikanbyen. Rester av murene er å se i den vestlige del av lilleputtstaten på Vatikanhøyden inne i de vatikanske hager. Den leoninske mur danner ikke lenger den ytre avgrensing av Vatikanbyen; den med unntak av deler som strekker seg ned fra Tiberen for det meste innenfor de nåværende vatikanmurene.
Murene går tilbake til 800-tallet. De ble bygd på pave Leo IVs tid (790–855) - derav navnet. Den gang var hele vatikanområdet utenfor Roma, eller snarere utenfor de gamle aurelianske bymurer. Den lenoninske mur skulle yte ekstra bestyttelse mot mulige sarasenske angrep. Dette var etter et slikt sarasensk plyndringstokt, i 846. Det var ikke minst de kirkelige kostbarheter som lokket røverne. 
En karolingisk særskatt utskrevet under Lothar I finansierte byggingen.
Området innenfor murene kalles Den leoninske by.
Dhaka

Historie

Det har vært bosetning i dette området siden det 1. århundre, og byen har opp gjennom historien vært en del av flere imperier. Byen var under buddhistisk styre under Palariket, hinduistisk styre under Senariket og senere islamsk styre under Bengalsultanatet. Veksten skjøt likevel ikke fart før byen ble underlagt Mogulriket sent i det 16. århundre. Under Shaista Khans styre vokste befolkningen til nærmere en million. Under Mogulrikets styre var byen også en kortere periode kjent som Jahangir Nagar og var fra 1610 provinsen Bengals hovedstad Byen var på denne tiden  sentrum for verdens handel med musselin.
I 1793 falt Dhaka under Det britiske ostindiske kompanis styre. Den moderne byen utviklet seg kraftig under det britiske styret på 1800-tallet, og ble snart den nest største byen i Bengal etter Calcutta. I forbindelse med delingen av India i 1947 ble Dhaka den administrative hovedstaden i Øst-Pakistan, og senere,  i 1972, hovedstad for det selvstendige Bangladesh.

Geografi

Dhaka ligger sentralt plassert i Bangladesh på den østlige bredden av elva Buriganga. Byen ligger på nedre del av Ganges-deltaet og metropolområdet dekker et areal på 360 kvadratkilometer. Dhaka District har et areal på 1463,60 kvadratkilometer, og er avgrenset av distriktene Gazipur, Tangail, Munshiganj, Rajbari, Narayanganj, Manikganj. Tropisk vegetasjon og fuktig jord preger landet, som er flatt og omtrent på havnivå. Dette gjør at Dhaka er utsatt for flom i løpet av monsunsesongen på grunn av kraftig regn og sykloner.
Svømming under Asialekene 1998

Svømming under Asialekene 1998. Svømming var en av flere sporter under de trettende Asialekene som ble arrangert i Bangkok i Thailand. Det var trettende gangen som svømming var på programmet under Asialekene. Svømmekonkurransenne ble avviklet i perioden 7. til 19. desember 1998. Det var totalt trettito øvelser, seksten for menn og seksten for kvinner. Japnan ble beste nasjon med femten gullmedaljer foran Kina med tretten.
TNA Impact!

TNA Impact! eller Impact Wrestling er et amerikansk sportsprogram om wrestling som har gått på amerikansk TV siden 2004.
Gunna

Etymologi

Gunna har opprinnelse som en norrøn kjæleform av navn basert på navneleddet gunn, dannet av gunnr, «kamp». Gunna kan også være en norrøn kjæleform av Guðrún, dannet av guð, «gud», og rún, «skjult kunnskap».
6-timers arbeidsdag

6-timers arbeidsdag er en normalarbeidsdag på seks timer.
Kravet om en slik arbeidsdag var viktig i deler av arbeiderbevegelsen allerede i 1920-åra. Det ble tatt opp igjen i 1970-åra, særlig i forbindelse med den «nye» kvinnebevegelsen.

Norge

Partiet SV programfesta sekstimersdagen i 1975. Kravet ble satt fram på LO-kongressen flere ganger fra 1977 av. Helt siden åttetimersdagen ble innført i Norge i 1919, er likevel de fleste arbeidstidsforkortelsene tatt ut som kortere arbeidsuke og lengre ferier. De siste åra er det også blitt vanligere å ta fri på fredager.
Sekstimersdagen har siden 1970-åra blitt forsøkt eller foreslått som et tiltak for å komme tidsklemma til livs.
Partiet Rødt programfesta sekstimersdagen i 2019.
When You're a Tuesday Girl

When You're a Tuesday Girl er et musikkalbum med Tuesday Girls, utgitt i 1994. Dette er jentegruppas eneste album under dette navnet.
Madina Biktagirova

Doping

Biktagirova kom opprinnelig på fjerdeplass i OL i 1992 i Barcelona, men ble diskvalifisert for bruk av norefedrin.
Prudential Regulation Authority

Prudential Regulation Authority (PRA) var et britisk tilsynsorgan for finanssektoren som eksisterte fra 1. april 2013 til 1. mars 2017. PRA var en gren av Bank of England og hadde som formål å sikre stabiliteten i Storbritannias finanssektor.
PRA førte tilsyn med banker, gjensidige sparekasser, samvirkeforeninger, forsikringsselskaper og store investeringsselskaper, til sammen omkring 1 700 virksomheter. PRA skulle fremme stabilitet i disse virksomhetene og – spesifikt for forsikringsbransjen – bidra til å sikre en adekvat grad av beskyttelse for forsikringshavere.
PRA ble omdannet til en komité – Prudential Regulation Committee – under Bank of England gjennom en lovendring i 2016, som trådte i kraft 1. mars 2017.
M13 (Berlins sporvei)

Metrolinje M13 er en trikkelinje som er en del av Berlins sporvei. Den går fra Virchow-Klinikium i bydelen Wedding i det tidligere Vest-Berlin via de ytre deler av tidligere Øst-Berlin til Frankfurter Allee stasjon og derfra til Warschauer Straße stasjon (Revaler straße). Den er en av tre tverrlinjer som krysser trikkelinjene som går fra sentrum til de østlige deler av byen M1, M2, M4, M5, M6 og M8. Hele strekningen har metrofrekvens, dvs. at det 24 timers trafikk og minst 10 minutters frekvens mellom kl 0430 og 0030.
Haukeland helsefaghøgskole

Haukeland helsefaghøgskole var en høgskole for sykepleier- og radiografutdanning, etablert i
Bergen i 1908 under navnet Bergen Kommunale Sykepleierskeforbund. Skolen ble i 1994 fusjonert inn i Høgskolen i Bergen.
Den ble etablert som en erstatning for et samarbeid mellom Bergen kommunale sykehus og daværende Vestlandske filial av Røde Kors, som varte fra 1898 til 1908, og ble avviklet fordi Røde Kors og kommunen begge hadde behov for flere sykepleiere enn samarbeidet ga rom for. 
Skolen fikk navnet Bergen kommunale sykepleierskeskole i 1912, for å unngå en navneforveksling med det nyopprettede Norsk sykepleierskeforbund. Skolen var fra starten treårig, og var knyttet til sykehuset, hvor elevene både fikk undervisning, arbeidet og fikk praksisveiledning. 
Skolen hadde navnet Haukeland sykehus sykepleieskole fra 1956, og senere navnet Haukeland sykepleieskole. Skolen fikk høgskolestatus i 1982 og med det navnet Haukeland sykepleierhøgskole. Skolen ble overtatt av staten i 1986. 
Skolen skiftet navn til Haukeland helsefaghøgskole etter at Radiografiutdanningen i Bergen i 1991 fusjonerte inn.
Teng (Wuzhou)

Teng (kinesisk: 藤县; pinyin: Téng Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Wuzhou.
Befolkningen var på 195 495 innbyggere i 1999.
Taipinggeneralen Chen Yucheng stammet fra fylket Teng.
Nāgá

Nāgá (sanskrit og pali: Devanāgarī: नाग) er en gruppe indiske guder eller en klasse av entiteter eller vesener som antar formen av en svært stor slange, spesielt kongekobraen. Nāgáene finnes i de indiske religionene hinduisme, buddhisme og jainisme. En kvinnelig nāga blir kalt en nāgī eller nāgiṇī.
Beni Suef

Kultur

I nærheten av Beni Suef er Meidumpyramiden til farao Sneferu fra 4. egyptiske dynasti og  Faiyumoasen. 15 km vest for Beni Suef er også levningene og bruddstein fra by fra oldtidens Egypt. Den ble omtalt av grekerne som Herakleopolis Magna.
Beni-Suef Museum huser gjenstander fra regionens historie. Første etasje er konsentrert for faraoisk tid, særlig fra Abusir og Herakleopolis Magna. Andre etasje har objekter fra koptisk og muslimsk tid.

Utdannelse

Byen har eget universitet, Beni-Suef-universitetet. I tillegg finnes det private Al Nahda-universitetet.

Kraftproduksjon

Byen er også en av tre steder i Egypt hvor det verdensomspennende tysk industrikonsernet Siemens på slutten av 2010-tallet er i ferd med å bygge verdens største gasskombikraftverk, på engelsk Integrated Gasification Combined Cycle (IGCC), hver av dem med installert kapasitet på 4,8 GW.

Historie

Den 15. mars under den egyptiske revolusjonen i 1919 kappet lokale egyptere i byen, ledet av Saad Zaghloul, jernbanelinjene, noe som medførte at noen britiske soldater ble drept. Byen minnes denne hendelsen med stolthet og feirer den årlig. 
Siden den egyptiske revolusjonen i 2011 og den tilknyttede økonomiske nedgangen, har tusenårsgamle gjenstander og objekter blitt emne for gravplynding og med et resultat av uerstattelige kulturelle ødeleggelser.
En togulykke i 1995 i nærheten av Beni Suef førte til at 75 mennesker døde.
Brannen i Beni Suefs kulturpalass den 5. september 2005 førte til 46 mennesker døde. Åtte mennesker ble dømt for uaktsomhet i forbindelse med hendelsen.
Ekstrasolar måne

En ekstrasolar måne, eller eksomåne, er en naturlig satellitt som roterer rundt en eksoplanet eller et ekstrasolart himmellegeme.
Det empiriske studiet av naturlige satellitter i solsystemet kan tyde på at de er et vanlig element i planetsystemer som sådan. De fleste kjente eksoplanetene er gasskjemper. I solsystemet har gasskjempene Jupiter, Saturn, Uranus og Neptun større samlinger av naturlige satellitter, og det er derfor rimelig å anta at eksomåner er like vanlige.
Selv om eksomåner er vanskelige å oppdage med vår nåværende teknologi,
er det blitt foretatt en rekke observasjoner av kandidater gjennom Kepler-teleskopet.
Stjernen 1SWASP J140747.93-394542.6 i konstellasjonen Kentauren har en planet med en mulig måne.
Eksoplaneten WASP-12b har også en kandidat til en måne omkring seg.
Björn Engels

Landslaget

Han ble tatt ut i Belgias EM-tropp til EM i Frankrike 2016.
Operasjon Gladio

Bakgrunn

Operasjonen hadde forbilder fra britiske planer lagt i 1940 i tilfelle en tysk invasjon og maktovertagelse, og bygget også på erfaringer fra motstandsgruppene som opererte bak tyske linjer under annen verdenskrig. Som hovedregel ble gruppene opprettet etter initiativ fra den vestlige forsvarsalliansen NATO og med tildels betydelig støtte fra den amerikanske etterretningsorganisasjonen OSS (forløper for CIA). Det var særlig USA og Storbritannia som ivret for opprettelsen av gruppene.

Nettverket av det som er blitt kalt «hemmelige hærer» er i de fleste land kjent som Operasjon Gladio etter at den italienske Stay Behind-organisasjonen fikk stor medieoppmerksomhet i 1990.

Tyskland

I løpet av de siste årene (dvs. fram til 2008) har ny informasjon rundt disse gruppene blitt avdekket gjennom arbeidet til den amerikanske Interagency Working Group, som ble grunnlagt av Clinton-administrasjonen. Nylig nedgraderte dokumenter viser blant annet at CIA hadde flere slike grupper i Tyskland i perioden 1949-55. Operasjonene het Palestine (Berlin), og Kibitz (Sørvest-Tyskland). Endel av rekrutteringen til disse gruppene ble gjort blant tidligere nazister, blant annet hadde oberstløytnant Walter Kopp fra SS 125 mann under seg i sin gruppe i 1952.

Minst en av disse, Horst Otto Herbert Ims, ble hjulpet ut av Tyskland og i skjul i Canada. Det går også frem at mange andre ble hjulpet i skjul, både i Australia og i Canada, men hverken det nøyaktige tallet eller særlig mange navn er kjent. Det går imidlertid frem at Canada i 1954 hadde 35 personer i skjul på vegne av CIA.
Gjennom et forskningsprosjekt gjort ved Center for Security Studies har det også kommet frem at tyske høyreekstreme brukte sprengstoff fra stay-behind ved terroraksjonen i 1980 i München.
Søndenfjeldske Dragonregiment

Søndenfjeldske Dragonregiment (forkortet SDR) var en avdeling i det norske kavaleriet opprettet 1750, og nedlagt i 2002.

Organisasjonshistorie

Regimentet regner Tredje søndenfjeldske dragonregiment som første del av sin historie. Dette regimentet ble opprettet i 1750; da kavaleriet ble utvidet fra 2 regimenter sønnafjelds og ett nordenfjeldsk til 4+1. Det fjerde sønnafjeldske ble nedlagt i 1766, og de tre gjenværende sønnafjelds fikk i 1783 navnene Aggershusiske, Smålehnske og Oplandske. Det Smålenske ble nedlagt i 1811. Etter omorganiseringen i 1811 besto det norske kavaleriet av tre regiment: Akershusiske ridende jegerkorps med kompanier i Østfold og Nes/Eidsvoll; Søndenfjeldske Dragonregiment med kompanier i Romerike, Hedmark og Toten; og Trondhjems Dragonkorps med kompanier i Innherred og Strinda.
Søndenfjeldske dragonegiment har hatt ulike navn gjennom tidene: 1750: Tredje søndenfjeldske dragonregiment ; 1784: Oplandske dragonregiment; 1811: Søndenfjeldske dragonregiment; 1818: Oplandske ridende jegercorps; 1889: Oplandske kavalerikorps; 1911: Oplandenes Dragonregiment Nr 2; 1930: Opland Dragonregiment; 1987: Søndenfjeldske Dragonregiment. Kavaleriets skole- og øvingsavdeling var fra 1987 til 2002 slått sammen med regimentet.
Fra 1784 til 1810 bestod dragonregimentet av 5 kompani fra Hedmark (benevnt Nordre, Østre osv), to kompani fra Toten og ett fra Biri. Etter 1811 besto regimentet av kompani fra Hadeland, Ullensaker, Nannestad, Skedsmo, seks kompani fra Hedmark (benevnt Nordre, Østre osv), Biri/Vardal og to kompani fra Toten; tilsammen 1729 mann. De nye kompaniene var dels avgitt fra Akershusiske og dels fra Smålenske regiment.
Under forberedelsene til Riksforsamlingen i 1814 oppnevnte regimentet, på samme måte som øvrige militæravdelinger, to medlemmer av Den grunnlovgivende forsamling: rittmester Eilert Waldemar Preben Ramm fra Vang og korporal Peder Paulsen Balke fra Toten.

Moderne virksomhet

Dragonregimentet hadde lenge base på Trandum leir; i 1997 ble virksomheten overført til Rena leir. Regimentet ble nedlagt i 2002.
Sallustiano

Sallustiano er en bydel (rione) i Roma. Bydelen nord for jernbanestasjonen og avgrenses av gatene Via XX Settembre, Via Leonida Bissolati, Via Boncompagni og bymuren.
The Mound

The Mound er et kunstig høydedrag i sentrum av Edinburgh i Skottland. Det ligger mellom bydelene New Town og Old Town og består av 1 501 000 trillebårlass med jord som ble fjernet under anleggingen av New Town og dumpet i den drenerte innsjøen Nor Loch som i dag utgjør Princes Street Gardens. The Mound ble offisielt åpnet i 1781. Da jernbanen mellom Glasgow og Edinburgh ble utvidet til Waverley jernbanestasjon i 1846 ble det gravd tunneler under The Mound.
Noen av Edinburghs mest kjente bygninger og institusjoner ligger på The Mound. Blant annet National Gallery of Scotland, Royal Scottish Academy og hovedkvarteret til Bank of Scotland.
Gloet

Gloet (finsk: Kluuvi) er en av Helsingfors sentrale bydeler. Gloet avgrenses av Esplanaden i sør, Mannerheimvägen i vest, Unionsgatan i øst og av havbuktene Tölöviken og Djurgårdsviken i nord. Navnet kommer fra Gloviken, som ble igjenfylt på 1800-tallet.
Gloet er Helsingfors kommersielle sentrum. Her ligger handelsgata Alexandersgatan, de store varehusene Stockmann og Sokos og kjøpesenteret Forum. Finlands nasjonalteater og kunstmuseet Ateneum ligger også her. Mye av den nordlige delen av Gloet opptas av Helsingfors hovedjernbanestasjon. Øst for denne – mot Djurgårdsviken – ligger Helsingsfors botaniske hage. Mot Senatstorget ligger Helsingfors universitet. Bare 400 mennesker er bosatt i Gloet, mens 25 000 har sitt arbeid her.
Ergates

Utseende

Store (35-60 millimeter), avlange, litt flate, mørkt brunlige trebukker. Disse artene er avlangt-ovale, antennene er nokså tynne og kortere enn kroppen. Pronotum er så bredt som dekkvingene, med fint tannete ytterkanter.

Levevis

Artene lever i skog, der larvene utvikler seg i døde og døende stokker av bartrær. Larvene kan gjøre noe skade på nyfelt tømmer. Det blir påstått () at larvenes gnagende bevegelser har inspirert oppfinnelsen av den moderne motorsagen. Larveutviklingen tar flere år. Disse artene er knyttet til gammel skog og blir truet av moderne skogbruk. De voksne billene er temmelig trege insekter, men flyr bra.

Utbredelse

Slekten er utbredt i Palearktis og Nord-Amerika.
Melo

Historie

Melo ble grunnlagt i 27. juni 1795 av Agustín de la Rosa.

Parker

Melo har en park, Parque General Rivera, oppkalt etter Uruguays president José Fructuoso Rivera (1784–1854).

Transport

Ruta 7 forbinder Melo med Montevideo og  Brasil.
 Ruta 8 forbinder Melo med Minas og Aceguá (nord).
 Ruta 26 forbinder Melo med Ansina, Tacuarembó, Paysandú og Salto (vest).
Klokkespill i Danmark

Den skandinaviske klokkenistskole er ved Løgum kloster i Danmark.
Phantom Stimulance

Phantom Stimulance er et musikkalbum med Jono El Grande, utgitt i 2010.
John Joseph Bennett

Liv

Bennett var assisterende leder for Banks-herbarium og biblioteket British Museum fra 1827 til 1858, da han etterfulgte Robert Brown som leder for den botaniske avdelingen. Han pensjonerte seg i 1870. Han var sekretær for Linnean Society of London fra 1840 til 1860. Han var også medlem av Royal Society i 1841. 
På kvelden 30. juni 1858 fikk han overrakt to artikler av Alfred Russel Wallace og Charles Darwin fra Charles Lyell og Joseph Dalton Hooker. Titlene var henholdsvis, «On the Tendency of Species to form Varieties; og on the Perpetuation of Varieties and Species by Natural Means of Selection».
Som sekretær for Linnean Society leste han artiklene for forsamlingen den følgende kvelden (1. juli) i tillegg til et notat fra Lyell og Hooker. Dette var den felles publikasjonen av Darwin og Wallaces artikler som beskrev naturlig seleksjon. Denne publiseringa gikk ganske upaktet hen, men interessen økte dramatisk atten måneder senere da Darwin publiserte sin bok On the Origin of Species.
Standard forkortelse for Bennett som autor i botaniske arbeider er Benn.
Dirty Duck

Dirty Duck er en fiktiv tegneseriefigur som ble skapt av undergrunnstegneren Bobby London. Figuren, som er frekk, sigarrøykende and uten noe navn, opptrådte første gang i en usignert «kjellerstripe» under Dan O'Neills syndikaliserte tegneserie Odd Bodkins i 1970, og ble senere utviklet i Air Pirates Funnies #1 (Juli 1971). Senere havnet den i Playboy.

Historie

London skapte figuren Dirty Duck da han var lærling med serietegneren Dan O'Neill i slutten av 1970, og tegnet små vitsestriper med figuren som ble trykket som en stripe under O'Neills serie, derav betegnelsen «kjellerstripe». Stripen var usignert for å skjule det faktum at den ikke var blitt tegnet av O'Neill.
Dirty Duck opptrådte første gang som en fullstendig tegneserie i det beryktede første heftet av Air Pirates Funnies. Serien gikk også i den motkulturelle avisen Los Angeles Free Press i 1971. Kort tid etter ble London kontaktet av utgiverne av humormagasinet National Lampoon hvor serien gikk i flere år ved siden av , Trots and Bonnie, serien til hans hustru Shary Flenniken. London flyttet Dirty Duck en gang rundt 1976 over til Playboy og hvor den gikk fram til 1987. Etter en lengre pause begynte Playboy på nytt å trykke den, og hvor den fortsatt går.

Figurene

Det er to hovedfigurer i Dirty Duck, begge er menneskelignende dyr, den sigarrøykende playboy-anden som vanligvis blir referert til «Mr. Duck» og dennes assistent, Weevil. De lever i et menneskelig samfunn og er ofte sett i selskap med nakne, menneskelige kvinner. Da serien gikk i Playboy var anden blitt en rik, eldre herre med et lidderlig anstrøk og en skarp, sardonisk tunge. Weevil var hans undertrykte, lidende tjener.

Annet

I 1975 kom en tegnefilm som het Dirty Duck, men det var et uautorisert bruk av navnet Dirty Duck og hadde ellers ingen med Londons serie å gjøre. Han forsøkte å saksøke produsenten Roger Corman og filmselskapet New World Pictures, men nådde ikke fram.
Både O'Neill som London var tegneserienostalgikere, og Dirty Duck er tegnet som en pastisj over George Herrimans klassiske serie Krazy Kat (1916–1944).
Bobby London har fått flere utmerkelser for sin serie, blant annet prisen Yellow Kid Award.
Et lite antall sider er blitt utgitt på svensk i bladet Etikett 1986.